|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода- 07.10- 13.10.2022 г. (41-ва седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 111 случая на заразни заболявания, от които:

1. 61 случая на грип и остри респираторни заболявания (ОРЗ).

Общата заболяемост от грип и ОРЗ за областта е 74,06 %оо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 21 | 12 | 12 | 14 | 2 | 61 | 74,06 %оо |

1. 43 регистрирани случая на заболели от COVID-19. Заболяемост за областта за 14 дни на 100 000 жители към 17.10.2022г. – 52,60 %000 при 148,17 %000 за РБългария.
2. 3 случая на въздушно-капкова инфекция - 2 на варицела и 1 на скарлатина;
3. 1 случай на чревна инфекция - ентероколит;
4. 1 случай на паразитологична инфекция - ехинококоза;
5. 2 случая на инфекция с множествен механизъм на предаване – сифилис.
6. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Проверки на обекти в лечебни заведения за болнична и извънболнична медицинска помощ- 72 бр.

Извършени епидемиологични проучвания на регистрирани заразни болести - 50 бр.

В отдел Медицински изследвания са изработени общо 148 бр. с 1 положителен резултат: 6 бр. бързи антигенни тестове и 142 бр. околна среда с 1 положителен резултат.

През **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 12 проверки, от тях- 6 на лечебни заведения за болнична помощ и 6 на лечебни заведения за извънболнична помощ. Няма установени нарушения. По Наредба №3 от 05.04.2019г. за медицинските дейности извън обхвата на ЗЗО, за които МЗ субсидира лечебните заведения, и за критериите и реда за субсидиране на лечебните заведения са извършени 4 проверки в ЛЗБП.

Подготвени и изпратени са документи за промяна в обстоятелствата към Изпълнителна Агенция Медицински надзор на 1 лечебно заведение.

Приети и обработени жалби – 4 бр.

За периода в РКМЕ са приети и обработени 108 медицински досиета, извършени са 95 справки, изготвени са 111 преписки и 70 бр. МЕД за протокола за ТП на НОИ, проверени са 43 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **3** проектни документации, издадени са: **3** здравни заключения. Извършени са **4** проверки по предписания на обекти с обществено предназначение (ООП) в процедура по регистрация. Регистрирани са **3** обекта с обществено предназначение.

През периода са извършени общо **184 основни проверки** по текущия здравен контрол. Реализираните **насочени проверки са** **общо 193: 113** от тях са извършени във връзка с контрола по тютюнопушенето и продажбата на алкохол; **65** – контрол върху ДДД-мероприятията; **1** съвместна проверка, извършена по Заповед №РкД-22-15/16.03.2022 г. на Областния управител, при която са проверени 2 площадки с ББ кубове и 1 склад с негодни препарати за растителна защита на територията на областта; **1** - по изпълнение на предписание; **13** – по спазване забраната за продажба и употреба на диазотен оксид (райски газ).

**Лабораторен контрол:**

Питейни води:

физико-химичен и микробиологичен контрол: **16** бр. проби – **3** бр. проби не съответстват на нормативните изисквания (1 по микробиологични показатели „Микробно число“ и „Колиформи“ и 2 по показател „Колиформи“).

Минерални води: не са пробонабирани.

Води за къпане:

* Вода от плувен басейн: физико-химичен и микробиологичен контрол: **3** бр. проби – **1** проба не съответства по физико-химичен показател „амоняк“.

Козметични продукти: физико-химичен контрол: **2** бр. проби за разработване за съдържание на тежки метали.

Биоциди и дезинфекционни разтвори: не са пробонабирани.

Физични фактори на средата: не са измервани

По отношение на констатираните отклонения от здравните норми са предприети следните **административно-наказателни мерки:**

- издадени са **2** предписания за провеждане на задължителни хигиенни мерки и **2**  предписания за спиране реализацията и пренасочване на стоки със значение за здравето;

- издадени са **2** заповеди за спиране реализацията и пренасочване на стоки със значение за здравето.

**Дейности по профилактика на болестите и промоция на здравето (ПБПЗ):**

Извършена е оценка на седмични учебни разписания на учебните занятия за първи срок на учебната 2022/2023 г. за **14** учебни заведения от област Добрич, **2** от тях не отговарят на здравните изисквания. Дадени са препоръки в протоколите до директорите на учебните заведения за отстраняване на несъответствията.

Проведени са **2** обучения и **8** лекции с обхванати **194** лица в детски и учебни заведения на териториите на гр. Добрич, при провеждането, на които са предоставени **95** бр. здравно-образователни материали. Оказани са **8 бр.** методични дейности на **13** лица (педагози, мед. специалист и педагогически съветник).

Издаден е информационен бюлетин във връзка с отбелязване на **16 октомври - Световен ден на прехраната**, който е изпратен до местни медийни и електронни издания.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За **07.10- 13.10.2022 г.** по чл. 56 от Закона за здравето са извършени 97 проверки в 97 обекта (18 детски и учебни заведения, 63 други закрити обществени места по смисъла на § 1а от допълнителните разпоредби на Закона за здравето, 16 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*